Башҡортостан флораһы түбәндәге төркөмдәрҙән тора : орлоҡ стадияһында ҡышлаған терофиттар ( аҡ алабута , йәшел шыртүлән , эйелгән амарант һ.б. ) ; тамырһабаҡ ( баҫыу ҡырҡбыуыны , май ынйы сәскәһе , һырылыусан аҡтамыр һ.б. ) йәки һуғанбаш ( Биберштейн тюльпаны , бөҙрә ләлә , йомро һуған һ.б. ) стадияһында ҡышлаған геофиттар ( криптофиттар ) ; тергеҙеү бөрөләре тупраҡ өҫтөнә яҡын ятҡан гемикриптофиттар ( болон һәм дала үләндәренең күбеһе : айрауыҡ , болон тимофеевкаһы , дала шалфейы , туғай яраны һ.б. ) ; тергеҙеү бөрөләре тупраҡ өҫтөнән 30 см тиклем бейеклектә урынлашҡан хамефиттар ( тау тундраһы , ҡеүәтле йәшел урман һәм мүкле һаҙлыҡ үҫемлектәре — ҡара көртмәле , ҡыҙыл көртмәле , мүк еләге һ.б. ) ; тергеҙеү бөрөләре тупраҡ өҫтөнән 30 см юғарыраҡ булған ағас һәм ҡыуаҡлыҡтар — фанерофиттар .